Sumerian cuneiform tablet — Period: Old Babylonian — Genre: Literary
Sign sequence:
<SURFACE> 
...RI A UD SUD DU RI A 
 MI RI A MI BAD DU RI A 
...RI A MU SUD DU RI A 
 UD BA |GIŠ.TUG₂.PI| TUK KA GALAM KA ZU A KALAM@g MA TI LA A 
 |SU.KUR.RU| KI |GIŠ.TUG₂.PI| TUK KA GALAM KA ZU A KALAM@g MA TI LA A 
 |SU.KUR.RU| KI E TUR NI RA NA NA MU KALAM@g RI RI 
 |SU.KUR.RU| KI TUR |DAG.KISIM₅×GA| TU TU KID 
 ZI UD SUD DU TUR NI RA NA NA MU KALAM@g RI RI 
 TUR MU NA GA RI NA RI MU GAN KU 
 ZI UD SUD DU KA GA RA AB KA |GIŠ.TUG₂.PI.NU₁₁@90.SILA₃| GAN IM IGI AK 
 NA RI GA MU ŠU NAM NE BAR RI 
 KA KA GA MU NA AB TA BAL E NE 
 NA RI AB BA GAR KAL LA |A.AN| GU₂ ZU GAN IM IGI IG 
 |ANŠE.ARAD| |GA₂×NUN&NUN| KA DI NA AB |NINDA₂×ŠE| |NINDA₂×ŠE| <unk> ZU ŠA RA AB SI IL 
 GAN₂...NAM NE TUM GA₂ GA₂ NAM |URU×IGI| GU₂ GA₂ |A.AN| 
 A ŠA₃ KA GIR₃ KA NAM BA E APIN RU ZI BULUG GA |A.AN| KASKAL 
 GAN₂ ZU |A.AN| |LAGAB×U| NA AN NI KAK E EN KALAM@g E ŠA RI IB |IGI.UR| |IGI.UR| 
 E₂ TAR |GA₂×AN| NAM NE IB LAL E KEŠ₂ DA IG LA |A.AN| 
 ŠU DUH A NU E |NIM×GAN₂@t| LU₂ BI ŠA BA E KU BI 
 ZA E ŠU DUH A...LU₂ SAG NE TUM SAL LA E A 
 LU₂ RA IGI DUH NA AN AK E |URU×UD| BI ŠA RI IB SU SU 
 KI |LU₂×NE| DA KA NAM NE DU...NE 
 |LU₂×NE| NE LU₂ KI KA MA NAM BA E KU₄ KU₄ 
 |LU₂×NE| NE NI₂ ZU...
 |LU₂×NE| NAM AK NE EN...
...KA₂ E₂ GAL LA...|A.AN| BA RA SI GA 
 |LU₂×NE| NE BAR BAR TA...IN NU UŠ TAR PAP RA NAM MA NI IB DU 
 GAR NAM MU KA KA NI₂ ZU NAM MU <unk> E 
 E₂ NA A AN NI U E EN MI SI <unk> RA AL NAM ME 
 NI₂ ZU PIRIG NA NAM |U.GUD| KU SAG NA NAM 
 TUR MU SA |GUM×ŠE| NAM MU |IGI.DIB| AK E NI₂ ZU DUN₃ |A.AN| NAM NE IB BAR RI E 
 UŠ DUN₃@g@g SI NA AN AK NI₂ ZU NA AN...
 KI EL DAM TUK DA E NE NAM MU KALAM@g NE E KA SIG GA...
...|KI.URU×MIN| NA LU₂ DAM TUK DA DUR₂ NAM NE E GA₂ GA₂ 
 |LU₂×NE|...NI₂ ZU...
 LUL NAM |URU×GU| |URU×GU| SAG GU₂ SAL SAL LA 
 KA NAM TAR TAR RI E EN KA ZU GAR RA |A.AN| 
 AD NAM GI₄ GI₄ IGI DUGUD NU MU KALAM@g DA IL₂ 
 LU₂ DA GAR KA A NAM MU DA |KA×GAR| E LU₂ KA A 
 ŠU ZU TIL |A.AN| NA DI NI IB SU SU 
 GIR₃ |HI×AŠ₂| RI GUD ŠA BA RI IB SU SU LU ŠA BA RI IB SU SU 
 |IGI.DIB| NU GAR RA NA AB BI E 
 EGIR BI EŠ₂ GIŠ DAG DIM₂ IGI ME IGI TUM LAL E 
 U₂ NU KIN GA₂ EŠ₂ LU ZU |PA.GAN| NAM ME 
 UŠ NU SUM GA EŠ₂ GUD LU₂ NA EŠ₂ E 
 UŠ SUM GA KASKAL SUM GA |A.AN| 
 KASKAL MI NA AN DU ŠA₃ BI ŠA₆ |IGI.UR| A 
 ANŠE EDIN NA NA AB |NINDA₂×ŠE| |NINDA₂×ŠE| UD DA BI |U.U.U|...E NI 
 |SAL.KUR| ZU UR₂ UŠ NA AN KAK ZU UR₂ ŠU MU RI IN |HU.NA₂| 
 AŠ₂ A₂ ZI NA AB BAL E ŠU UŠ IM IGI LAGAB LAGAB 
 A ŠU NU BU I NA AN |LAGAR@g.DU| NE A₂ SIG ŠU MU E RA IG NU DUH 
 MAH BI GAR BU I...BA AN RU BI GAR E...
 |HI×AŠ₂| TUK NA AN BAD E LU₂ BI ŠA BA E...PAP 
 KAL NA DA E₂ NA AN DA GA₂ GA₂ AN 
 GI₄ IN EŠ₂ DU NE IGI ME IGI IB RU RU 
 KI KU LU₂ KA NA AB TA BAL E NE E₂ URU URU KU 
 IGI DU KALAM@g IGI DU KALAM@g IGI ME IGI TUM BI E NE 
 GI SIG GA GIŠ SAR KA DA GA NAM NE DUH E EN 
 SU GA AB SU GA AB IGI ME IGI TUM BI NE 
 UR NAM MU KALAM@g |KA×GAR| EN |LU₂×NE| NAM |GA₂×NUN&NUN| |GA₂×NUN&NUN| RI EN 
 TUR MU NAM |URU×IGI| NAM MU AK EN LU₂ KI NAM UŠ E EN 
 TUR LU₂ RA UŠ A₂ ZI NA AN NE EN KISAL E NE ZU ZU 
 A₂ TUK NA AN BAD E EN |EZEN×BAD| DUN HI NA AN GUL E EN |A₂.KAL| TUK 
 GURUŠ NA AN BAD E EN URU EŠ₂ NA AN GUR RI EN 
 LU₂ KA SIG GA KID IGI GIŠ BAL DIM₂ IGI <unk> <unk> |KA×ME| SIG GA KID 
 IGI A NAM BA E DU DU BU NE EN ŠA₃ GI NA MU KALAM@g PAP PAP 
 LU₂ LUL LA DIM₂ E₂ BI KA KA NAM TAR TAR RI E₂ ŠIM KA KA ZU...
 KI NAM UŠ KA UM ME TE ŠU NA AN GUD GUD NE 
 UR SAG AŠ NA NAM AŠ NI LU₂ ŠAR₂ RA |A.AN| 
 AN UD AŠ NA NAM AŠ NI LU₂ ŠAR₂ RA |A.AN| 
 UR SAG DA DU BU NE ZI ZU GAN EN DA IG 
 AN UD DA DU BU NE ZI ZU GAN EN DA IG 
 |SU.KUR.RU| KI E TUR NI RA NA EŠ₂ MU KALAM@g NI IN RI 
 |SU.KUR.RU| KI TUR...
 ZI UD SUD DU TUR NI RA NA EŠ₂ MU KALAM@g NI IN RI 
 MIN |HI×BAD| MA EŠ₂ |SU.KUR.RU| KI E TUR NI RA NA NA MU KALAM@g RI RI 
 |SU.KUR.RU| KI TUR |DAG.KISIM₅×GA| TU TU KID 
 ZI UD SUD DU TUR NI RA NA...
 TUR MU NA GA RI NA RI MU GAN KU 
 ZI UD SUD DU KA...|GIŠ.TUG₂.PI.NU₁₁@90.SILA₃| GAN IM IGI AK 
 NA RI GA MU ŠU...
 KA KA GA GA₂...
 NA RI AB BA...
 KA BI |KA×A| A...|HI×BAD| 
 LU₂ TUR MU...LU₂...
 KA BI...
 AN |SAL.TUG₂| KA SI...
...<unk>...<unk>...<unk> 
...
...A...
...IM SAR RI 
 <unk>...SAG IM TA AB LAGAB LAGAB RI 
 LU₂ NI₂ ZA KID NU E IGI SU SU 
 GIŠ GI MAŠ₂ U₂ NA NAM ŠA₃ BI KA SIG GA |A.AN| 
 E₂ GAL |A.LAGAB×HAL| MAH |A.AN| ŠA₃ BI GUD |U.GUD| |U.GUD| DAM 
 GAR KU₄ KU₄ GAR DI NU DI DAM 
 GAR |UD.DU| GAR NU |URU×IGI| GI DAM 
 GAR LU₂ KA GA RA AB SUM BI KU NU A 
 SUM MU DA BI AN BAD DU |A.AN| 
 GA RA AB SUM BI LU₂ RA GA NI IN UŠ 
 NU RA AB SUM MU GAR IGI BI EŠ₂ TIL LA |A.AN| 
 GAR U₂ AŠ GAR A₂ SUM GA A DA 
 LU₂ TUR MU GAR NU MU KALAM@g DA DI 
 KA ŠA₆ ŠA₆ GI KA NI ŠID E 
 KA KAK KAK E MES NI IL₂ IL₂ 
 KA |TA×HI| E U₂ |TA×HI| E BU RI 
 KA TUK SU LU EŠ₂ A NI DI IM KA LUL 
 GAL GAL DI SU LU EŠ₂ SUD GA ŠA MU KALAM@g DU 
 DI KA KA SUD GA ŠA BA NI IB GAR 
 SU KAK KAK E SU NI EŠ₂ BA E KAK E 
 |A₂.KAL| TUK ŠU LU₂ TA ŠA BA RA AN |NIM×GAN₂@t| 
 LU₂ LIL E GAR U₂ GU NI IB |UMUM×KASKAL| E 
 |IGI.DIB| DI LU₂ LIL E GAR U₂ GU NI |UMUM×KASKAL| E 
 NA AN KEŠ₂ KEŠ₂ RI NE KA ŠU |A.AN| MI IN IG 
 GA TI LA KA ŠU |A.AN| MI IN IG 
 SAG DU NU TUK NAM IGI IB TAR RI 
 UR NU TUK LU₂ UR₂ EŠ₂ MU KALAM@g |UMUM×KASKAL| E 
 GA₂ E NA NAM |IGI.E₂| E BA DU 
 DAM LU₂@s E NAM TAR RI BA KU KU 
 LU₂ EŠ₂ GA₂ ZU...IGI ME DA BA E 
 SU LU EŠ₂ IGI MA DA |KA×GAR| E 
 SU LU EŠ₂...
 GA₂ LA IGI ME DA DAG GI 
 GA BA RA |KA×GAR| E₂ GAL LA BA DU 
 TUR UŠ ZU E₂ ZU EŠ₂ IM ME 
 TUR SAL ZU |GA₂×SAL| NI EŠ₂ IM ME 
 BI |KA×A| A ZU NE DI NA AN NE E 
 E₂ TA |UD.DU| ŠA₃ ZU NA AN |KA×GAR| E 
 AN SUD UD DAM KI KAL KAL LA |A.AN| 
 AN DA GAR IM DA LU LU KALAM@g 
 KUR KUR RI ZI IGI IM DA PA AN PA 
 UD |EN×GAN₂@t| EŠ₂ UD KAL KAL LA EŠ₂ 
 |SAL.KUR| DIM₂ RI GA AB EŠ₂ DIM₂ |KA×GAR| A 
 TUR MU |SAL.KUR| DIM₂ RI EŠ₂ DIM₂ |KA×GAR| A |HI×AŠ₂| GAN EN NA NAM MA |A.AN| 
 AŠ₂ KA KA GI BAR IGI IN DAR 
 IGI |NIM×GAN₂@t| LAL SAG GIŠ IM RA RA 
 KA |HI×AŠ₂| RI LU₂ LUL E TUG₂ IGI |ŠA₃×A| |ŠA₃×A| E 
 AŠ₂ DI GAR |NE.RU| E NA RI EŠ₂ IL₂ IL₂ 
 KA |SI.A| |IGI.DIB| BU BU |U.GUD| LA |A.AN| U₂ |AB₂×ŠA₃| GIG GA |A.AN| 
 <unk> DAR DAR DA GA MU E DA UD GI 
 KA |KA×ŠU| NE MU GAN IG LA |A.AN| 
 A RA ZU A KAD₃ DA ŠA₃ GI IM KAD₃ E 
 AŠ₂ DI NA GA₂ |HI×NUN| DI DA |GIŠ.TUG₂.PI.NU₁₁@90.SILA₃| KALAM@g MA KID 
 |SU.KUR.RU| KI E TUR NI RA NA EŠ₂ MU NI IN RI 
 |SU.KUR.RU| KI TUR |DAG.KISIM₅×GA| TU TU KID 
 ZI UD SUD DU TUR NI RA NA ŠE MU NI IN RI 
 3(DIŠ) |HI×BAD| MA EŠ₂ |SU.KUR.RU| KI TUR NI RA NA...
...
...NA EŠ₂ MU NI IN RI 
 TUR MU NA GA RI NA RI MU GAN KU 
 ZI UD SUD DU KA GA RA AB KA |GIŠ.TUG₂.PI.NU₁₁@90.SILA₃| GAN IM IGI AK 
 NA RI GA MU NAM NE BAR RI 
 KA KA GA MU NA AB TA BAL E NE 
 NA RI AB BA GAR KAL LA |A.AN| GU₂ ZU GAN IM IGI AK 
 TUR APIN RA RA GAR NAM MU RA RA AN E |PAP.E| ZU EŠ₂ IM RA 
...NA AN |NINDA₂×ŠE| |NINDA₂×ŠE| AN KA UD SAR RA |HI×BAD| 
 |GA₂×AN| A TU NA AN |NINDA₂×ŠE| |NINDA₂×ŠE| AN U₂ |AB₂×ŠA₃| GIG GA |A.AN| 
 TUR EŠ₂ NA AN |NINDA₂×ŠE| |NINDA₂×ŠE| AN ZAG E₂ SIG₄ E UŠ SA |A.AN| 
 |SAL.KUR| E₂ GAL LA NA AN |NINDA₂×ŠE| |NINDA₂×ŠE| AN GIR₃ DUR₂ BI EŠ₂ IG IG LA |A.AN| E₂ 
 SAG KUR RA KUR BI TA UM TA A |LAGAR@g.DU| 
 LU₂ KI NU ZU A NI TA |IGI.DIB| MU E DU 
 TUR MU KI AN UD |UD.DU| A AŠ 
 A HU MU RA AN |UMUM×KASKAL| E IGI ZU EŠ₂ GAN DU 
 E₂ NU TUK E₂ A NI EŠ₂ LA BA DU 
 URU NU TUK URU NI EŠ₂ LA BA DU 
 GIŠ IG...LA BA AN DA UŠ SA 
...LA BA AN DA KU₄ KU₄ 
 LA BA E DA HI LI E LA BA E DA KAL E 
 TUR MU KI AN UD |UD.DU| A AŠ 
 AŠ ZU NE KASKAL NA AN NI DU KALAM@g 
 LU₂ ZU A ZU SAG ŠU <unk> BA RA AK KID 
 MU MU A SUM GA SAG DU LU₂ |IGI.DIB| RA IM MA...E 
 KUR RA KUR NA AN NA DUB BI 
 NAM TAR |KI.A| A RA |A.AN| 
 LU₂ DA GIR₃ NI IM MA DA AN ZE₂ IR 
 ŠEŠ GAL A A NA NAM |SAL.KU| GAL |GA₂×AN| NA NAM 
 ŠEŠ GAL ZU UR₂ |GIŠ.TUG₂.PI.NU₁₁@90.SILA₃| GAN IM IGI AK 
 |SAL.KU| GAL |GA₂×AN| ZU DIM₂ GU₂ GAN IM IGI IG 
 ZA E IGI ZU TA KIN...
 KA ZU TA GAR NAM NU LU LU KALAM@g 
 GA₂ LA DAG GI E₂ DUR₂ BI EŠ₂ MU KALAM@g DU 
 GAR E LU₂ KUR RA NE IN |LAGAR@g.DU| NE 
 LU₂ LUL LU₂ BAR RA NE IN DU MU 
 GAR E LU₂ KUR TA IM MA DA RA AN |LAGAR@g.DU| NE 
 |URU×UD| TUR RI LUGAL BI IR AMAR IGI IN GA AN |IGI.DIB| TU 
 |URU×UD| MAH E E₂ KAK A IGI |HI×AŠ₂| RI 
...KID A₂ ŠU IM |U.GUD| |U.GUD| 
 LU₂ GAR TUK LU₂ GAR NU TUK GIG EŠ₂ IM GAR 
 LU₂ DAM TUK A₂ ŠU IM |U.GUD| |U.GUD| 
 DAM NU KALAM@g TUK ŠE IR TAB BA MU KALAM@g NA₂ 
 E₂ GUL GUL LU NE E₂ ŠA BA DA AN GUL E 
 LU₂ ZI ZI I NE LU₂ ŠA BA DA AN ZI ZI I 
 GUD MAH A GU₂ BI LU₂ A BA AN KU 
 LU₂ |A.LAGAB×HAL| DA BA RA AN BAL E 
 LU₂ GU LA URU ZA KA ZAG BA |IGI.DIB| BA E NI TA 
 TUR MU ZA A |HI×AŠ₂| RI GAN IM ME RI A |LAGAR@g.DU| NE 
 |SAL.KUR| ZU |HI×AŠ₂| SAG TA IGI IM TA AN |NIM×GAN₂@t| ŠA₆ IGI IM TA AN DU 
 |IGI.UR| IGI IN GA |A.AN| TA AN |NIM×GAN₂@t| 
 ŠA₆ GA ŠU |A.AN| |IGI.UR| ŠA₃ AN GA |A.AN| 
 ŠA₆ GA ŠA₃ GI ŠU NU BAR RI 
 |IGI.UR| ŠA₃ GI ŠU NU DI NI BAR RI 
 ŠA₆ GA KI A RU |A.AN| ŠA₃ GI NU TAK₄ TAK₄ 
 |IGI.UR| E₂ GAR GA RA |HI×AŠ₂| E LA BA AN |KA×GAR| E 
 MU KALAM@g ŠA₆...
 KA NI...
 |IGI.UR| DA |A.LAGAB×HAL| DA MA₂ GAN EN DA SU 
 AN EDIN NA SU |A.EDIN.LAL| GAN EN DA DAR 
 ŠA₃ KI |NINDA₂×NE| GAR E₂ KAK KAK |IGI.DIB| DAM 
 ŠA₃ |IGI.UR| GIG GAR E₂ GUL GUL LU DAM 
 |NUN&NUN| IG E GAR TUK GABA IG ME NAM NUN NA 
 |NUN&NUN| IG RA GU₂ GAN EN NE NI IG 
 A₂ TUK NI₂ ZU GAN EN NE IGI LAL 
 TUR MU LU₂ |IGI.UR| IG RA GAN EN NE IGI IG LI 
 EZEN MA KA DAM NA AN TUK TUK E 
 ŠA₃ GA EŠ₂ GA₂ |A.AN| BAR RA EŠ₂ GA₂ |A.AN| 
 KU₃ EŠ₂ GA₂ |A.AN| ZA KUR EŠ₂ GA₂ |A.AN|...ZA EŠ₂ GA₂ |A.AN| ZA EŠ₂ GA₂ |A.AN| 
 TUG₂ EŠ₂ GA₂ |A.AN| GAD EŠ₂ GA₂ |A.AN| 
...
 GUD...
 GUD LUL LA NA |NINDA₂×ŠE| |NINDA₂×ŠE| E₂ |NUN.LAGAR| U...
 SAL ZI E₂ ZI EŠ₂ LU₂...
 UD |EN×GAN₂@t| KA ANŠE NA AN |NINDA₂×ŠE| |NINDA₂×ŠE| 
 ANŠE <unk> |KA×GAR| ANŠE DA...
 ANŠE LUL LA GU₂ TAR IM LAL 
 TUR MU LU₂ LUL E ZAG SI MU KALAM@g ŠA₆ ŠA₆ 
 SAL BAR ŠU IG E E₂ DUR₂ BI EŠ₂ MU KALAM@g DU 
 |BI.DIN| |KA×A| |KA×A| E |EN×GAN₂@t| IM SU SU SU 
 SAL ŠU <unk> GIŠ |TUR.EŠ₂| LU₂ <unk> E DA NU <unk> 
 E₂ A NIM DIM₂ MI NI IB RI RI EN 
 |SAL.ANŠE| TAR A KA NI ŠID E 
 <unk> <unk> TAR A TUR NI RA GA MU NI IB |KA×GAR| E 
 SAL KA |HI×AŠ₂| AK |KA×BALAG| GI₄ GI₄ DAM 
 GIŠ BAL |HI×AŠ₂| RA ŠU NA NA MU KALAM@g IG 
 E₂ E₂ A I IN KU₄ KU₄ KU₄ 
 E BU E BU RA GU₂ MU KALAM@g GI GI NE 
 DA |GA₂×NUN&NUN| RA IM ME IM ME |UD.DU| AB 
 |EZEN×BAD| SI |EZEN×BAD| SI A IGI MU IGI...IL₂ IL₂ E 
 KI |LU₂×NE| NE IG LA EŠ₂ ZI...
 KI <unk>...RU BA A₂ ZA...<unk>...
 <unk>...GI₄ <unk> MU KALAM@g NE |IGI.RU| IM MI NI KA <unk> URU...
...ŠA₃ |IGI.UR| GIG TUK TUK BAR <unk>...
 TUR MU...LUM LUM MI NI IB ZA 
...<unk>...<unk> <unk> KI...KI A |KA×A| E...
...|NIM×GAN₂@t| 
...NA₂ 
...<unk> 
 ŠA₃ HUL₂ LA I IM |SI.A| GI...
 GAR NAM NU KAL ZI KU₇ KU₇ DA 
 GAR NAM KAL KAL EN GAR E ME KAL KAL 
 TUR MU DAR DAR DIM₂ IGI DAR DAR 
 AN |ŠE.ŠE.NUN&NUN| RA NA AN KEŠ₂ KEŠ₂ RI NE EN GIŠ A₂ BI NI ŠAR₂ 
 |SAL.GA₂×PA| E AŠ₂ NAM EN TUR SAL IN |IGI.DIB| TU KALAM@g 
 GIŠ MI SI <unk> A ŠID NAM NE RU BI EN TUR UŠ IN |IGI.DIB| TU KALAM@g 
 DAM NAM MU KALAM@g |TE.A| RI EN KA <unk> NA AN GA₂ GA₂ 
 KI DAM |TE.A| RI NAM |URU×IGI| GUM GA₂ |A.AN| 
 A GIR₃ A GU₂ LAGAB NA GA |A.AN| ME |DU&DU| NE EN 
 LU₂ GU LA A₂ DIŠ E GA NA GAM ME EN NE 
 GALAM MA NA AN |EZEN×BAD| GI EN TUR IN SUD GI TU DA 
 EN RA <unk> A DIM₂ AN |ŠEŠ.KI| |EZEN×BAD| GI EN ŠU NA AN KAK KAK EN 
 |UM.ME| GA LAL |GA₂×SAL| A KID LUGAL BI IR NAM IGI IM MI IB TAR RI 
 |GA₂×AN| ZU UR₂ KA |SI.A| NAM BA NA AB BI EN |IGI.UR| ŠA BA RA GIG GA |A.AN| 
 KA |GA₂×AN| ZA KA AN ZA KA EŠ₂ NAM NE IB KU BI EN 
 |GA₂×AN| AN UD |A.AN| LU₂ MU KALAM@g |IGI.DIB| TU 
 AB BA AN RA |A.AN|...MU KALAM@g |UD.UD| GI 
 AB BA AN |A.AN| KA MA NI ZI DA 
 NA RI AB BA EŠ₂ |GIŠ.TUG₂.PI.NU₁₁@90.SILA₃| GAN IM IGI |I.A| AK 
 E₂ URU BAR RA KID URU ŠA₃ GA IGI KAK KAK E 
 TUR MU GAN₂ E DUR₂ BI EŠ₂ IG LA 
 AL A PAD RA |A.AN| AL UD PAD RA |A.AN| 
 GAR U₂ GU |UMUM×KASKAL| A GAR ME GAR RA 
 URUDA DUN₃@g |NI.TUK| KI NA |NINDA₂×ŠE| EŠ₂ <unk> GA 
 UR NU ZU |IGI.UR| |A.AN| LU₂ NU ZU...
 KI NU ZU |HI.GIR₃| |A.AN| UR NU ZU UR |A.AN| 
 KASKAL NU ZU GABA KUR RA KA 
 AN KUR RA LU₂ |KA×GAR| |KA×GAR| |IGI.DIB| ME |U.U.U| 
 E₂ LU₂ DIM₂ NU KAK URU LU₂ DIM₂ NU KAK 
 KI ZU A LU₂ KA LU₂ ŠA BA RA AN |UD.DU| NE 
 |PA.LU| RA KIN KIN MU NA TIL LU GI₄ GI₄...
 APIN RA A ŠA₃ APIN RU MU NA TIL 
...GI₄ MU NA <unk> EN 
...<unk>...U₂ RI GI...
 |GAR.ŠA₃.A| KA MA BI GAR ŠA₃ TE NA...
...KU₄ RA BI GAR ŠA₃ TE NA...
 |GAR.ŠA₃.A| KA KA MA |3×AN|...
 NA RI |SU.KUR.RU| KI TUR |DAG.KISIM₅×GA| TU TU KID NA RI GA 
 |SU.KUR.RU| KI TUR |DAG.KISIM₅×GA| TU TU KID NA RI GA 
 |SAL.TUG₂| DUB GAL GAL LA ŠU |U.GUD| A 
 KI EL AN |ŠE.NAGA| ZAG SAL

Provide the transliteration.

<SURFACE>
...re-a ud su₃-ra₂ re-a
ŋi₆ re-a ŋi₆ ba₉-ra₂ re-a
...re-a mu su₃-ra₂ re-a
ud-ba ŋeštug₂ tuku inim galam inim zu-a kalam-ma til₃-la-a
šuruppag{ki} ŋeštug₂ tuku inim galam inim zu-a kalam-ma til₃-la-a
šuruppag{ki}e dumu-ni-ra na na-mu-un-degₓ(RI)-degₓ(RI)
šuruppag{ki} dumu ubur-tu-tu-ke₄
zi-ud-su₃-ra₂ dumu-ni-ra na na-mu-un-degₓ(RI)-degₓ(RI)
dumu-ŋu₁₀ na ga-degₓ(RI) na degₓ(RI)-ŋu₁₀ he₂-dab₅
zi-ud-su₃-ra₂ inim ga-ra-ab-dug₄ ŋizzal he₂-em-ši-ak
na degₓ(RI)-ga-ŋu₁₀ šu nam-bi₂-bar-re
inim dug₄-ga-ŋu₁₀ na-ab-ta-bal-e-de₃
na degₓ(RI) ab-ba niŋ₂ kal-la-am₃ gu₂-zu he₂-em-ši-ŋal₂
dur₃{ur₃} gu₃ di na-ab-sa₁₀-sa₁₀ <unk> zu ša-ra-ab-si-il
gana₂...nam-bi₂-ib₂-ŋa₂-ŋa₂ nam-silig gu₂-ŋa₂-am₃
a-šag₄ ka-ŋiri₃-ka nam-ba-e-ur₁₁-ru zi bulug-ga-am₃ kaskal
gana₂-zu-am₃ pu₂ na-an-ni-du₃-e-en uŋ₃-e ša-ri-ib-hul-hul
e₂ sila daŋal nam-bi₂-ib-la₂-e keše₂-da ŋal₂-la-am₃
šu du₈-a nu-e-tum₃ lu₂-bi ša-ba-e-dab₅-be₂
za-e šu du₈-a...lu₂ saŋ bi₂-ib₂-sal-la-e-a
lu₂-ra igi du₈ na-an-ak-e uru₂-bi ša-ri-ib-su-su
ki du₁₄-da-ka nam-bi₂-du...de₃
du₁₄-de₃ lu₂-ki-inim-ma nam-ba-e-ku₄-ku₄
du₁₄-de₃ ni₂-zu...
du₁₄ nam-ak-de₃-en...
...kan₄ e₂-gal-la...am₃ ba-ra-sig₉-ga
du₁₄-de₃ bar-bar-ta...in-nu-uš sila kur₂-ra nam-ma-ni-ib-du
niŋ₂ nam-mu-zuh-zuh ni₂-zu nam-mu <unk> e
e₂ na-a-an-ni-burudₓ(U)-e-en mi-si <unk> ra al nam-me
ni₂-zu piriŋ na-nam ul-dab₅ saŋ na-nam
dumu-ŋu₁₀ sa gaz nam-mu-u₃-ak-e ni₂-zu tun₃-am₃ nam-bi₂-ib-bar-re-e
nitah niŋir-si na-an-ak ni₂-zu na-an...
ki-sikil dam tuku-da e-ne nam-mu-un-ne-e inim sig-ga...
...dagan-na lu₂ dam tuku-da dur₂ nam-bi₂-e-ŋa₂-ŋa₂
du₁₄...ni₂-zu...
lul nam-guru₅-guru₅ saŋ gu₂ sal-sal-la
ka nam-tar-tar-re-e-en inim-zu ŋar-ra-am₃
ad nam-gi₄-gi₄ igi dugud nu-mu-un-da-il₂
lu₂-da ninda zuh-a nam-mu-da-gu₇-e lu₂-zuh-a
šu-zu uš₂-am₃ na-di-ni-ib-su-su
ŋiri₃ hur-re gud ša-ba-ri-ib-su-su udu ša-ba-ri-ib-su-su
u₃-nu-ŋar-ra na-ab-be₂-e
eŋer-bi-še₃ ŋiš-par₃-gin₇ ši-me-ši-ib₂-la₂-e
u₂ nu-kiŋ₂-ŋa₂-še₃ udu-zu sag₂ nam-me
uš nu-sig₁₀-ga-še₃ gud lu₂ na-huŋ-e
uš sig₁₀-ga kaskal sig₁₀-ga-am₃
kaskal ŋi₆ na-an-du šag₄-bi sag₉ hul-a
anše edin-na na-ab-sa₁₀-sa₁₀ ud-da-be₂-eš...e-zal
geme₂-zu-ur₂ ŋiš₃ na-an-du₃ zu ur₂ šu-mu-ri-in-sa₄
aš₂ a₂ zig₃ na-ab-bal-e šu-uš im-ši-ni₁₀-ni₁₀
a šu nu-gid₂-i na-an-ed₃-de₃ a₂ sig šu-mu-e-ra-ŋal₂ nu-du₈
mah-bi niŋ₂ gid₂-i...ba-an-šub-be₂ niŋ₂-e...
ur₅ tuku na-an-bad-e lu₂-bi ša-ba-e...kur₂
sun₇-na-da e₂ na-an-da-ŋa₂-ŋa₂-an
gi₄-in-še₃ du-de₃ ši-me-ši-ib-šub-šub
ki-tuš lu₂-ka na-ab-ta-bal-e-de₃ e₂ iri iri-tuš
ši-du-un ši-du-un ši-me-ši-ib₂-be₂-e-ne
gi-sig-ga {ŋiš}kiri₆-ka da-ga nam-bi₂-du₈-e-en
sug₆-ga-ab sug₆-ga-ab ši-me-ši-ib₂-be₂-ne
ur nam-mu-un-gu₇-en du₁₄ nam-ur₃-ur₃-re-en
dumu-ŋu₁₀ nam-silig nam-mu-ak-en lu₂ ki nam-us₂-e-en
dumu lu₂-ra ŋiš₃ a₂ zig₃ na-an-ne-en kisal-e bi₂-zu-zu
a₂-tuku na-an-bad-e-en bad₃-šul-hi na-an-gul-e-en usu-tuku
ŋuruš na-an-bad-e-en iri-še₃ na-an-gur-re-en
lu₂ inim sig-ga-ke₄ igi {ŋiš}bal-gin₇ ši <unk> <unk> eme sig-ga-ke₄
igi-a nam-ba-e-gub-gub-bu-de₃-en šag₄-ge na-mu-un-kur₂-kur₂
lu₂-lul-la-gin₇ e₂ kaš-ka ka nam-tar-tar-re e₂-lunga-ka inim-zu...
ki nam-nitah-ka um-me-te šu na-an-gud-gud-de₃
ur-saŋ dili na-nam dili-ni lu₂ šar₂-ra-am₃
{d}utu dili na-nam dili-ni lu₂ šar₂-ra-am₃
ur-saŋ-da gub-bu-de₃ zi-zu he₂-en-da-ŋal₂
{d}utu-da gub-bu-de₃ zi-zu he₂-en-da-ŋal₂
šuruppag{ki}e dumu-ni-ra na še₃-mu-un-ni-in-degₓ(RI)
šuruppag{ki} dumu...
zi-ud-su₃-ra₂ dumu-ni-ra na še₃-mu-un-ni-in-degₓ(RI)
2(diš)-kam-ma-še₃ šuruppag{ki}e dumu-ni-ra na na-mu-un-degₓ(RI)-degₓ(RI)
šuruppag{ki} dumu ubur-tu-tu-ke₄
zi-ud-su₃-ra₂ dumu-ni-ra na...
dumu-ŋu₁₀ na ga-degₓ(RI) na degₓ(RI)-ŋu₁₀ he₂-dab₅
zi-ud-su₃-ra₂ inim...ŋizzal he₂-em-ši-ak
na degₓ(RI)-ga-ŋu₁₀ šu...
inim dug₄-ga-ŋa₂...
na degₓ(RI) ab-ba...
ka kaš naŋ-a...kam
lu₂-tur-ŋu₁₀...lu₂...
ka kaš...
{d}nin-ka-si...
...<unk>...<unk>...<unk>
...
...a...
...im-sar-re
<unk>...saŋ im-ta-ab-gur₄-gur₄-re
lu₂ ni₂-za-ke₄ nu-e-ši-su-su
ŋiš-gi maš₂ u₂ na-nam šag₄-bi inim sig-ga-am₃
e₂-gal id₂ mah-am₃ šag₄-bi gud du₇-du₇-dam
niŋ₂ ku₄-ku₄ niŋ₂ sa₂ nu-di-dam
niŋ₂ e₃ niŋ₂ nu-silig-ge-dam
ninda lu₂-ka ga-ra-ab-šum₂-bi ku-nu-a
šum₂-mu-da-bi an ba₉-ra₂-am₃
ga-ra-ab-šum₂-bi lu₂-ra ga-ni-in-us₂
nu-ra-ab-šum₂-mu ninda igi-bi-še₃ til-la-am₃
niŋ₂-u₂-rum niŋ₂ a₂ sig₁₀-ga-a-da
lu₂-tur-ŋu₁₀ niŋ₂ nu-mu-un-da-sa₂
ka sag₉-sag₉-ge inim i₃-šid-e
ka du₃-du₃-e kišib i₃-il₂-il₂
ka lal₃-e u₂-lal₃ e-bur₁₂-re
ka tuku {kuš}lu-ub₂-a-ni sa₂ im-dug₄ lul
gal-gal di {kuš}lu-ub₂ sug₄-ga ša-mu-un-de₆
silim dug₄ ka sug₄-ga ša-ba-ni-ib-ŋar
kuš du₃-du₃-e kuš-ni še₃-ba-e-du₃-e
usu-tuku šu lu₂-ta ša-ba-ra-an-tum₃
{lu₂}lil-e niŋ₂ u₂-gu i₃-ib-de₂-e
u₃-sa₂ {lu₂}lil-e niŋ₂ u₂-gu i₃-de₂-e
na-an-keše₂-keše₂-re-de₃ giri₁₇ šu am₃-mi-in-ŋal₂
ga-til₃-la giri₁₇ šu am₃-mi-in-ŋal₂
saŋ-du nu-tuku nam ši-ib-tar-re
teš₂ nu-tuku lu₂ ur₂-še₃ mu-un-de₂-e
ŋe₂₆-e na-nam u₆-e ba-gub
dam dim₃-e nam tar-re ba-dab₅-dab₅
lu₂ huŋ-ŋa₂-zu...ši-me-da-ba-e
{kuš}lu-ub₂ ši-ma-da-gu₇-e
{kuš}lu-ub₂...
ŋa₂-la ši-me-da-dag-ge
ga-ba-ra-gu₇ e₂-gal-la ba-gub
dumu-nitah-zu e₂-zu-še₃ im-me
dumu-munus-zu ama₅-ni-še₃ im-me
kaš naŋ-a-zu-ne di na-an-ne-e
e₂-ta e₃ šag₄-zu na-an-gu₇-e
an su₃-ud-dam ki kal-kal-la-am₃
an-da niŋ₂ im-da-lu-lu-un
kur-kur-re zi ši-im-da-pa-an-pa
ud buru₁₄-še₃ ud kal-kal-la-še₃
geme₂-gin₇ degₓ(RI)-ga-ab egir₂-gin₇ gu₇-a
dumu-ŋu₁₀ geme₂-gin₇ ri egir₂-gin₇ gu₇-a ur₅ he₂-en-na-nam-ma-am₃
aš₂ dug₄-dug₄-ge bar ši-in-dar
igi-tum₃-la₂ saŋ ŋiš im-ra-ra
gu₃ mur-re lu₂-lul-e tug₂ ši-bir₇-bir₇-e
aš₂ di niŋ₂-erim₂-e na degₓ(RI) še₃-il₂-il₂
inim dirig u₃-bu-bu-ul-la-am₃ u₂ lipiš gig-ga-am₃
<unk> dar-dar-da ga-mu-e-da-zalag-ge
inim šudu₃-de₃-ŋu₁₀ he₂-ŋal₂-la-am₃
a-ra-zu a sedₓ(KAD₃)-da šag₄-ge im-sedₓ(KAD₃)-e
aš₂ di na-ŋa₂-ah di-da ŋizzal kalam-ma-ke₄
šuruppag{ki}e dumu-ni-ra na še₃-mu-ni-in-degₓ(RI)
šuruppag{ki} dumu ubur-tu-tu-ke₄
zi-ud-su₃-ra₂ dumu-ni-ra na še-mu-ni-in-degₓ(RI)
3(diš)-kam-ma-še₃ šuruppag{ki} dumu-ni-ra na...
...
...na še₃-mu-ni-in-degₓ(RI)
dumu-ŋu₁₀ na ga-degₓ(RI) na degₓ(RI)-ŋu₁₀ he₂-dab₅
zi-ud-su₃-ra₂ inim ga-ra-ab-dug₄ ŋizzal he₂-em-ši-ak
na degₓ(RI)-ga-ŋu₁₀ nam-bi₂-bar-re
inim dug₄-ga-ŋu₁₀ na-ab-ta-bal-e-de₃
na degₓ(RI) ab-ba niŋ₂ kal-la-am₃ gu₂-zu he₂-em-ši-ak
dumu engar-ra-ra niŋ₂ nam-mu-ra-ra-an eg₂ pa₅-zu še₃-em-ra
...na-an-sa₁₀-sa₁₀-an ka u₄-sar-ra-kam
ama-a-tud na-an-sa₁₀-sa₁₀-an u₂ lipiš gig-ga-am₃
dumu-gir₁₅ na-an-sa₁₀-sa₁₀-an zag e₂-ŋar₈-e us₂-sa-am₃
geme₂ e₂-gal-la na-an-sa₁₀-sa₁₀-an ŋiri₃ dur₂-bi-še₃ ŋal₂-ŋal₂-la-am₃ e₂
saŋ kur-ra kur-bi-ta um-ta-a-ed₃
lu₂ ki nu-zu-a-ni-ta u₃-mu-e-de₆
dumu-ŋu₁₀ ki {d}utu e₃-a-aš
a hu-mu-ra-an-de₂-e igi-zu-še₃ he₂-du
e₂ nu-tuku e₂-a-ni-še₃ la-ba-du
iri nu-tuku iri-ni-še₃ la-ba-du
{ŋiš}ig...la-ba-an-da-us₂-sa
...la-ba-an-da-ku₄-ku₄
la-ba-e-da-hi-li-e la-ba-e-da-sun₇-e
dumu-ŋu₁₀ ki {d}utu e₃-a-aš
dili-zu-ne kaskal na-an-ni-du-un
lu₂ zu-a-zu saŋ šu <unk> ba-ra-ak-ke₄
mu mu-a sig₁₀-ga saŋ-du lu₂-u₃-ra im-ma...e
kur-ra kur na-an-na-dub-be₂
nam-tar peš₁₀ dur₅-ra-am₃
lu₂-da ŋiri₃-ni im-ma-da-an-ze₂-er
šeš-gal a-a na-nam nin₉ gal ama na-nam
šeš-gal-zu-ur₂ ŋizzal he₂-em-ši-ak
nin₉ gal ama-zu-gin₇ gu₂ he₂-em-ši-ŋal₂
za-e igi-zu-ta kiŋ₂...
ka-zu-ta niŋ₂-nam nu-lu-lu-un
ŋa₂-la dag-ge e₂ dur₂-bi-še₃ mu-un-ŋen
ninda-e lu₂ kur-ra bi₂-in-ed₃-de₃
lu₂-lul lu₂ bar-ra bi₂-in-tum₂-mu
ninda-e lu₂ kur-ta im-ma-da-ra-an-ed₃-de₃
uru₂ tur-re lugal-bi-ir amar ši-in-ga-an-u₃-tud
uru₂ mah-e e₂ du₃-a ši-hur-re
...ke₄ a₂ šu im-du₇-du₇
lu₂ niŋ₂-tuku lu₂ niŋ₂ nu-tuku gig še₃-em-ŋar
lu₂ dam tuku a₂ šu im-du₇-du₇
dam nu-un-tuku še-er-tab-ba mu-un-nu₂
e₂ gul-gul-lu-de₃ e₂ ša-ba-da-an-gul-e
lu₂ zi-zi-i-de₃ lu₂ ša-ba-da-an-zi-zi-i
gud mah-a gu₂-bi lu₂ a-ba-an-dab₅
lu₂ id₂-da ba-ra-an-bal-e
lu₂ gu-la iri-za-ka zag-ba u₃-ba-e-zal-ta
dumu-ŋu₁₀ za-a ur₅-re he₂-em-me-re-a-ed₃-de₃
geme₂-zu hur-saŋ-ta ši-im-ta-an-tum₃ sag₉ ši-im-ta-an-de₆
hul ši-in-ga-am₃-ta-an-tum₃
sag₉-ga šu-am₃ hul šag₄ an-ga-am₃
sag₉-ga šag₄-ge šu nu-bar-re
hul šag₄-ge šu nu-di-ni-bar-re
sag₉-ga ki dur₅-ru-am₃ šag₄-ge nu-da₁₃-da₁₃
hul e₂ niŋ₂-gur₁₁-ra ur₅-e la-ba-an-gu₇-e
mu-un-sag₉...
ka-ni...
hul-da id₂-da ma₂ he₂-en-da-su
an-edin-na {kuš}ummud he₂-en-da-dar
šag₄ ki aŋ₂ niŋ₂ e₂ du₃-du₃-u₃-dam
šag₄ hul gig niŋ₂ e₂ gul-gul-lu-dam
nir-ŋal₂-e niŋ₂-tuku gaba-ŋal₂ me nam-nun-na
nir-ŋal₂-ra gu₂ he₂-en-ne-ni-ŋal₂
a₂-tuku ni₂-zu he₂-en-ne-ši-la₂
dumu-ŋu₁₀ lu₂ hul-ŋal₂-ra he₂-en-ne-ši-ŋal₂-le
ezem-ma-ka dam na-an-tuku-tuku-e
šag₄-ga huŋ-ŋa₂-am₃ bar-ra huŋ-ŋa₂-am₃
kug huŋ-ŋa₂-am₃ za-gin₃ huŋ-ŋa₂-am₃...za huŋ-ŋa₂-am₃ za huŋ-ŋa₂-am₃
tug₂ huŋ-ŋa₂-am₃ gada huŋ-ŋa₂-am₃
...
gud...
gud lul-la na-sa₁₀-sa₁₀ {e₂}tur₃ burudₓ(U)...
munus zid e₂ zid-še₃ lu₂...
ud buru₁₄-ka anše na-an-sa₁₀-sa₁₀
anše <unk> gu₇ anše-da...
anše lul-la gu₂-tar im-la₂
dumu-ŋu₁₀ lu₂-lul-e zag-si mu-un-sag₉-sag₉
munus bar-šu-ŋal₂-e e₂ dur₂-bi-še₃ mu-un-ŋen
kurun naŋ-naŋ-e buru₁₄ im-su-su-su
{munus}šu <unk> {ŋiš}kun₅ lu₂ <unk> e da nu <unk>
e₂-a nim-gin₇ mi-ni-ib-dal-dal-en
eme₃ sila-a inim i₃-šid-e
<unk> <unk> sila-a dumu-ni-ra ga mu-ni-ib-gu₇-e
munus giri₁₇ hur ak šeg₁₁ gi₄-gi₄-dam
{ŋiš}bal hur-ra šu-na na-mu-un-ŋal₂
e₂-e₂-a i-in-ku₄-ku₄-ku₄
e-sir₂-e-sir₂-ra gu₂ mu-un-gi-gi-de₃
da ur₃-ra im-me im-me e₃-ab
bad₃-si-bad₃-si-a igi mu-ši...il₂-il₂-e
ki du₁₄-de₃ ŋal₂-la-še₃ zi...
ki <unk>...šub-ba a₂-za...<unk>...
<unk>...gi₄ <unk> mu-un-ne-pad₃ im-mi-ni-dug₄ <unk> iri...
...šag₄ hul gig tuku-tuku bar <unk>...
dumu-ŋu₁₀...gum₂-gamₓ mi-ni-ib-za
...<unk>...<unk> <unk> ki...ki-a naŋ-e...
...tum₃
...nu₂
...<unk>
šag₄ hul₂-la i-im-dirig-ge...
niŋ₂-nam nu-kal zi ku₇-ku₇-da
niŋ₂ nam-kal-kal-en niŋ₂-e me-kal-kal
dumu-ŋu₁₀ gun₃-gun₃-gin₇ igi gun₃-gun₃
{d}ezina₂-ra na-an-keše₂-keše₂-re-de₃-en {ŋiš}a₂-bi i₃-šar₂
kir₁₁-e aš₂ nam-en dumu-munus in-u₃-tud-un
{ŋiš}mi-si <unk> a lag nam-bi₂-šub-be₂-en dumu-nitah in-u₃-tud-un
dam nam-mu-un-kar-re-en gu₃ <unk> na-an-ŋa₂-ŋa₂
ki dam kar-re nam-silig gum-ŋa₂-am₃
a ŋiri₃ a gu₂ niŋin₂-na ga-am₃-me-re₇-de₃-en
lu₂ gu-la a₂ 1(diš)-e ga-na-gam-me-en-de₃
galam-ma na-an-ug₅-ge-en dumu in-sug₄-ge tud-da
en-ra <unk> a-gin₇ {d}nanna-ug₅-ge-en šu na-an-du₃-du₃-en
emeda-ga-la₂ ama₅-a-ke₄ lugal-bi-ir nam ši-im-mi-ib-tar-re
ama-zu-ur₂ inim dirig nam-ba-na-ab-be₂-en hul ša-ba-ra-gig-ga-am₃
inim ama-za inim diŋir-za ka-še₃ nam-bi₂-ib-dib₂-be₂-en
ama {d}utu-am₃ lu₂ mu-un-u₃-tud
ab-ba diŋir-ra-am₃...mu-un-dadag-ge
ab-ba diŋir-am₃ inim-ma-ni zid-da
na degₓ(RI) ab-ba-še₃ ŋizzal he₂-em-ši-ia-ak
e₂ iri bar-ra-ke₄ iri šag₄-ga ši-du₃-du₃-e
dumu-ŋu₁₀ gana₂ eg₂ dur₂-bi-še₃ ŋal₂-la
al-duru₅ šukur₂-ra-am₃ al-had₂ šukur₂-ra-am₃
niŋ₂ u₂-gu de₂-a niŋ₂-me-ŋar-ra
{urud}giŋ₄ dilmun{ki}na sam₂-še₃ <unk> ga
ur nu-zu hul-am₃ lu₂ nu-zu...
ki nu-zu huš-am₃ ur nu-zu teš₂-am₃
kaskal nu-zu gaba kur-ra-ka
diŋir kur-ra lu₂ gu₇-gu₇-u₃-me-eš
e₂ lu₂-gin₇ nu-du₃ iri lu₂-gin₇ nu-du₃
ki-zu-a lu₂-ka lu₂ ša-ba-ra-an-ed₂-de₃
sipad-ra kiŋ₂-kiŋ₂ mu-na-til udu gi₄-gi₄...
engar-ra a-šag₄ ur₁₁-ru mu-na-til
...gi₄ mu-na <unk> en
...<unk>...u₂ degₓ(RI)-ge...
kadra inim-ma-bi niŋ₂ šag₄ ten-na...
...kur₉-ra-bi niŋ₂ šag₄ ten-na...
kadra inim-inim-ma mul...
na degₓ(RI) šuruppag{ki} dumu ubur-tu-tu-ke₄ na degₓ(RI)-ga
šuruppag{ki} dumu ubur-tu-tu-ke₄ na degₓ(RI)-ga
nin dub gal-gal-la šu du₇-a
ki-sikil {d}nisaba za₃-mi₂